**E L Ő T E R J E S Z T É S**

**Szombathely Megyei Jogú Város Közgyűlésének**

**Kulturális, Oktatási és Civil Bizottsága,**

**Bűnmegelőzési, Közbiztonsági és Közrendvédelmi Bizottsága,**

**Egészségügyi Szakmai Bizottsága,**

**Városstratégiai, Idegenforgalmi és Sport Bizottsága,**

**Szociális és Lakás Bizottsága**

**2020. februári rendes ülésére**

**Javaslat a Civil Fórummal kapcsolatos döntések meghozatalára**

Szombathely Megyei Jogú Város Önkormányzatának Közgyűlése 2013. januárjában hozta létre Szombathely Megyei Jogú Város Civil Fórumát. A Civil Fórum, amely érdekegyeztető és érdekérvényesítő konzultatív szervezet, 2013. májusában ülésezett először.

A Civil Fórum ügyrendje szerint a tagok megbízatása 3 évre szól, a Jogi és Társadalmi Kapcsolatok Bizottsága 2019. júniusában a 163/2019. (VI.12.) JTKB. sz. határozatával módosította a Civil Fórum ügyrendjét, továbbá a Közgyűlés bizottságai 2019. júniusában delegálták a civil szervezeteket a Fórumba.

A fentieknek megfelelően 2019. december 4. napján összehívásra került a Civil Fórum, és a 3/2019. (XII.04.) CF. számú határozattal a Civil Fórum felkérte a polgármestert, hogy az ülésen elhangzottaknak megfelelően készüljön egy új ügyrend, valamint megválasztásra került a civil kapcsolattartó is.

A Civil Fórum határozatának megfelelően az ügyrend tervezete 350 civil szervezet részére véleményezés céljából megküldésre került. A beérkezett javaslatok alapján elkészített ügyrendet a Civil Fórum 2020. február 12. napján véleményezte, és a Kulturális, Oktatási és Civil Bizottságnak elfogadásra javasolta.

Az ügyrend tervezete az előterjesztés mellékletét képezi.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (3) bekezdés 23. pontja értelmében a Civil Fórum ügyrendjének és módosításának jóváhagyása a Kulturális, Oktatási és Civil Bizottság hatásköre.

Az ügyrend tervezete szerint a Civil Fórum 14 tagú, elnöki tisztségét Szombathely Megyei Jogú Város polgármestere, az alelnöki tisztséget a Kulturális, Oktatási és Civil Bizottság elnöke tölti be.

A Fórum tagjai továbbá a

* Szombathelyi Civil Kerekasztal,
* Vas Megye és Szombathely Megyei Jogú Város Nyugdíjas Szövetsége Képviselete,
* a Vas Megyei Civil Információs Centrumot működtető Hegypásztor Kör
* valamint a Bizottságok javaslata alapján tevékenységi körönként delegált 9 civil szervezet.

Szombathely Megyei Jogú Város Közgyűlésének bizottságai az alábbi tevékenységi körökben delegálnak tagokat a Civil Fórumba:

* a Bűnmegelőzési, Közbiztonsági és Közrendvédelmi Bizottság a bűnmegelőzés, közrendvédelem tevékenységi körben 1 civil szervezetet;
* az Egészségügyi Szakmai Bizottság egészségügyi tevékenységi körben 1 civil szervezetet;
* a Kulturális, Oktatási és Civil Bizottság a nevelés, oktatás tevékenységi körben 1, valamint kulturális, művészeti, hagyományőrző tevékenységi körben 1 civil szervezetet;
* a Városstratégiai, Idegenforgalmi és Sport Bizottság sport, szabadidő, hobby tevékenységi körben 1, környezetvédelem, természetvédelem, örökségvédelem tevékenységi körben 1, valamint állatvédelmi tevékenységi körben 1 civil szervezetet,
* a Szociális és Lakás Bizottság szociális tevékenység, hátrányos helyzet, gyermek-és ifjúságvédelem tevékenységi körben 1, valamint fogyatékkal élőkkel foglalkozó civil szervezet tevékenységi körben 1 civil szervezetet.

Kérem a Tisztelt Bizottságot, hogy az előterjesztést megtárgyalni, a határozati javaslatot elfogadni szíveskedjék.

**Szombathely, 2020. február 19.**

**/: Horváth Soma :/**

**I.**

**HATÁROZATI JAVASLAT**

**…./2020. (II.25.) KOCB. sz. határozat**

1. Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat a Civil Fórummal kapcsolatos döntések meghozatalára” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (3) bekezdés 23. pontjában kapott felhatalmazás alapján az előterjesztés melléklete szerinti tartalommal a Civil Fórum ügyrendjét jóváhagyja, ezzel egyidejűleg a 215/2013. (IV.28.) Kgy. számú határozattal elfogadott Ügyrend és annak módosítása hatályukat vesztik.
2. A Bizottság
3. nevelés, oktatás tevékenységi körben ……………………………………………….,
4. kulturális, művészeti, hagyományőrző tevékenységi körben ………………………………………………………………………..

civil szervezetet javasolja Szombathely Megyei Jogú Város Civil Fórumába delegálni

**Felelős:** Putz Attila, a Bizottság elnöke

Dr. Nemény András polgármester

Horváth Soma alpolgármester

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal (1. és 2. pont vonatkozásában)

**II.**

**HATÁROZATI JAVASLAT**

**…./2020. (II.24.) BKKB. sz. határozat**

Szombathely Megyei Jogú Város Közgyűlésének Bűnmegelőzési, Közbiztonsági és Közrendvédelmi Bizottsága a „Javaslat a Civil Fórummal kapcsolatos döntések meghozatalára” című előterjesztést megtárgyalta, és bűnmegelőzés, közrendvédelem tevékenységi körben ………………………………………………………………………..

civil szervezetet javasolja Szombathely Megyei Jogú Város Civil Fórumába delegálni.

**Felelős:** Kelemen Krisztián, a Bizottság elnöke

Dr. Nemény András polgármester

Horváth Soma alpolgármester

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal

**III.**

**HATÁROZATI JAVASLAT**

**…./2020. (II.25.) VISB. sz. határozat**

Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága a „Javaslat a Civil Fórummal kapcsolatos döntések meghozatalára” című előterjesztést megtárgyalta, és

1. sport, szabadidő, hobby tevékenységi körben………………………………..,
2. környezetvédelem, természetvédelem, örökségvédelem tevékenységi körben …………………………………………………….,
3. állatvédelem tevékenységi körben ………………………………………………

civil szervezetet javasolja Szombathely Megyei Jogú Város Civil Fórumába delegálni.

**Felelős:** Tóth Kálmán, a Bizottság elnöke

Dr. Nemény András polgármester

Horváth Soma alpolgármester

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal

**IV.**

**HATÁROZATI JAVASLAT**

**…./2020. (II.26.) SzLB. sz. határozat**

Szombathely Megyei Jogú Város Közgyűlésének Szociális és Lakás Bizottsága a „Javaslat a Civil Fórummal kapcsolatos döntések meghozatalára” című előterjesztést megtárgyalta, és

1. szociális tevékenység, hátrányos helyzet, gyermek-és ifjúságvédelem tevékenységi körben ………………………………………………………………………………………,
2. fogyatékkal élőkkel foglalkozó civil szervezet tevékenységi körben …………………………………………………………………………………………………

civil szervezetet javasolja Szombathely Megyei Jogú Város Civil Fórumába delegálni.

**Felelős:** Dr. Czeglédy Csaba, a Bizottság elnöke

Dr. Nemény András polgármester

Horváth Soma alpolgármester

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal

**V.**

**HATÁROZATI JAVASLAT**

**…./2020. (II.26.) ESzB. sz. határozat**

Szombathely Megyei Jogú Város Közgyűlésének Egészségügyi Szakmai Bizottsága a „Javaslat a Civil Fórummal kapcsolatos döntések meghozatalára” című előterjesztést megtárgyalta, és egészségügyi tevékenységi körben ……………………………………………………………………… civil szervezetet javasolja Szombathely Megyei Jogú Város Civil Fórumába delegálni.

**Felelős:** Dr. Kecskés László, a Bizottság elnöke

Dr. Nemény András polgármester

Horváth Soma alpolgármester

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal